Diari Oficial de la Generalitat Valenciana


Sumari del DOGV 5268, del 29-05-2006 (2006/6255)

RESOLUCIÓ de 23 de maig de 2006, del conseller de Relacions Institucionals i Comunicació, per la qual es concedix un termini extraordinari per a la constitució de les entitats públiques encarregades de la gestió del programa de televisió digital local per part dels municipis
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/6255


Data del document
:   23-05-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * municipi
    * indústria de programes
    * televisió
    * mitjà de comunicació local
    * producció audiovisual

RESOLUCIÓ de 23 de maig de 2006, del conseller de Relacions Institucionals i Comunicació, per la qual es concedix un termini extraordinari per a la constitució de les entitats públiques encarregades de la gestió del programa de televisió digital local per part dels municipis [2006/X6255]  
Mitjançant una resolució de 7 de març de 2006, del conseller de Relacions Institucionals i Comunicació, publicada en el Diari Oficial de la Generalitat número 5.221, de 17 de març de 2006, s'aproven els criteris que han de regir el procediment de concessió de programes de televisió digital local als municipis, per part de la Generalitat.  
En l'apartat Tercer de l'annex de la Resolució de 7 de març de 2006, s'hi establix que els municipis inclosos dins d'una mateixa demarcació plurimunicipal, que hagen sol·licitat dins del termini, amb l'acord previ dels seus respectius plens, la gestió d'un programa de televisió digital local, dins del canal múltiple digital assignat a la seua demarcació, hauran d'acudir a algun dels mitjans de col·laboració entre administracions previstos en la Llei 7/1985, de 2 d'abril, Reguladora de les Bases de Règim Local, i optar per alguna de les formes de gestió directa previstes en l'esmentada llei. Així mateix, s'establix que l'entitat pública, que si és el cas constituïxen els municipis, haurà d'estar constituïda en el termini de dos mesos a comptar des de l'endemà a la publicació de la mencionada resolució. En cas contrari, els municipis que hagueren acordat dins del termini i la forma escaient la gestió dels programes de televisió digital local per ones terrestres i hagueren sol·licitat dins del termini la corresponent concessió, s'atindran al termini extraordinari que poguera establir, si és el cas, el conseller de Relacions Institucionals i Comunicació.  
Transcorregut el termini de dos mesos inicialment atorgat per a la constitució de les corresponents entitats públiques encarregades de la gestió del programa de televisió digital local reservat als municipis, s'ha comprovat que l'indicat termini ha resultat insuficient per al compliment de tots els tràmits que la constitució de l'entitat pública exigix, per la qual cosa es creu convenient establir el termini extraordinari a què fa referència l'apartat tercer de l'annex de la resolució de 7 de març de 2006.  
En virtut d'això, i fent ús de la delegació continguda en la resolució de 23 de juny de 2005, del president de la Generalitat (DOGV d'1.07.2005), i de conformitat amb el que preveu l'apartat Tercer de l'annex de la Resolució de 7 de març de 2006, resolc:  
Concedir un termini extraordinari per a la constitució de les entitats públiques encarregades de la gestió del programa de televisió digital local per part dels municipis. El termini per a la constitució de les dites entitats públiques i la presentació de tota la documentació exigida en la resolució de 7 de març de 2006, del conseller de Relacions Institucionals i Comunicació, per la qual s'aproven els criteris que han de regir el procediment de concessió de programes de televisió digital local als municipis per part de la Generalitat, finalitzarà el 31 de desembre de 2006.  
València, 23 de maig de 2006.. El conseller de Relacions Institucionals i Comunicació (per delegació del president, d'acord amb la Resolució de 23 de juny de 2005, DOGV núm. 5.040 d'1.07.05): Esteban González Pons.